Държавен вестник, бр. 106, 2025 г., стр. 159

БРОЙ  106	
Д Ъ Р Ж А В Е Н  В Е С Т Н И К 	
СТР.  159  
стандарти е задължително. Желателно е към кабинета да има обособено хранилище за 
съхранение на учебно-техническите средства и оборудването. 
Препоръчително е кабинетите да бъдат снабдени със специализиран софтуер за 
проектиране и анализ на електрически мрежи и съоръжения, включително програми за 
симулация, пресмятане на електрически параметри и изчертаване на схеми. 
 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
Учебната база за обучение по практика на професията „Корабни електрически системи“ 
следва да осигурява условия за реално или симулирано изпълнение на дейности, свързани с 
изграждането, настройката, изпитването, експлоатацията и диагностиката на корабни 
електрически системи. Обучението трябва да се провежда при условия, максимално 
доближаващи се до работната среда на борда на плавателен съд, като се спазват всички 
изисквания за безопасност и хигиена на труда. Изискванията към учебната база се съобразяват с 
Наредба № 6 от 17.06.2021 г. за компетентност на морските лица в Република България, в 
частта й относно необходимостта от наличие на адекватна материална база, система за 
управление на качеството на учебния процес и квалифицирани преподаватели и инструктори 
(чл. 1, ал. 1, т. 2). 
Базата трябва да включва специализирана лаборатория или учебна работилница, 
оборудвана с реални компоненти и макети на корабни електросистеми, включително 
генератори, трансформатори, електрически табла, релейни защити и устройства за аварийно 
захранване. Тя трябва да предлага възможност за работа с програмируеми логически 
контролери (PLC), стендове за управление и тестови платформи, позволяващи измерване и 
анализ на основни електрически параметри – напрежение, ток, съпротивление, температура и 
др. Следва да бъдат налични и устройства за симулиране на аварийни ситуации и 
неизправности в електроснабдяването. 
Всяко работно място трябва да бъде оборудвано с ръчни и електроинструменти, 
необходими за монтаж и техническо обслужване – например отвертки, поялници, кабелни 
стрипери, кримпващи клещи, измервателна техника, включително мултиметри, токови клещи, 
мегометри и термокамери. За всяко място трябва да бъдат осигурени и лични предпазни 
средства (ЛПС), както и екипировка за безопасна работа в ограничени пространства и при 
нестабилни условия, характерни за корабната среда. 
В допълнение се изисква наличие на компютърни работни станции, оборудвани със 
специализиран лицензиран софтуер за проектиране, симулация и мониторинг на електрически и 
автоматизирани системи – като EPLAN, AutoCAD Electrical или еквивалентни. Учебната 
документация трябва да включва актуални технически чертежи, схеми, инструкции за 
експлоатация, монтажни протоколи, дневници за поддръжка и други документи, необходими за 
обучение по нормативните изисквания и международните морски стандарти. 
Обучението по практика по професия „Корабни електрически системи“ се провежда под 
формата на учебно-плавателна и учебно-производствена практика на кораб, одобрен от ИАМА, 
с продължителност не по-малко от 3 месеца. 
Обучението може да бъде допълнено с посещения на кораби, ремонтни бази или морски 
тренировъчни центрове, както и чрез стажове с участие на квалифицирани наставници. Това 
осигурява практическа подготовка в съответствие с чл. 6 от Наредба № 6 от 17.06.2021 г. за 
компетентност на морските лица в Република България, която изисква учебна практика и стаж 
да бъдат документално отразени и интегрирани в процеса на придобиване на правоспособност.